RAPORT VJETOR

“MBI VEPRIMTARINË E AUTORITETIT KOMBËTAR PËR SIGURINË DHE EMERGJENCAT NË MINIERA”

VITI 2022

Tiranë – Janar 2023

1. **HYRJE**

Autoriteti Kombëtar për Sigurinë dhe Emergjencat në Miniera (në vijim AKSEM) është person juridik publik, buxhetor, i organizuar në nivel qëndror, i cili kryen veprimtari në fushën e sigurisë në punë të emergjencave dhe shpëtimit në veprimtarinë minerare dhe në punimet nëntokësore të veprave hidroenergjitike, në varësi të Ministrisë së Infrastrukturës dhe Energjisë dhe drejtohet nga Titullari i Institucionit. Autoriteti Kombëtar për Sigurinë dhe Emergjencat në Miniera funksionon sipas Ligjit Nr. 135/2016 **“**Për sigurinë dhe shëndetin në punë, emergjencat dhe shpëtimin në veprimtarinë minerare dhe në punimet nëntokësore në veprat hidroenergjetike”, Vendimit të Këshillit të Ministrave Nr. 214, datë 20.04.2018, “Për organizimin dhe funksionimin e Autoritetit Kombëtar për Sigurinë dhe Emergjencat në Miniera”; Urdhrit të Kryeministrit Nr. 103, datë 18.07.2018 “Për miratimin e strukturës dhe të organikës së Autoritetit Kombëtar për Sigurinë dhe Emergjencat në Miniera”

1. **MISIONI AKSEM**

Autoriteti Kombëtar për Sigurinë dhe Emergjencat në Miniera siguron zbatimin e dispozitave ligjore dhe akteve nënligjore për sigurinë në punë në veprimtaritë minerare dhe në punimet nëntokësore në veprat hidroenergjitike, që zhvillohen në Republikën e Shqipërisë.

Mbikqyr nëpërmjet kontrollit dhe inspektimeve periodike dhe të posaçme zbatimin e rregullave të teknikës së sigurimit për të garantuar një regjim normal punë dhe parandalimin e rreziqeve të mundshme në veprimtaritë minerare dhe në punimet nëntokësore në veprat hidroenergjitike, që zhvillohen në Republikën e Shqipërisë.

Autoriteti Kombëtar për Sigurinë dhe Emergjencat në Miniera siguron gatishmërinë e plotë të personelit, të pajisjeve e të mjeteve për të ndërhyrë dhe për të përballuar situatën e shpëtimit të jetës së njerëzve, për çdo situatë emergjente në veprimtaritë minerare dhe në punimet nëntokësore në veprat hidroenergjitike.

1. **KOMPETENCAT E INSTITUCIONIT**

Autoriteti Kombëtar për Sigurinë dhe Emergjencat në Miniera në funksion të përmbushjes së veprimtarisë së tij, ushtron këto kompetenca:

1. Kryen inspektime në veprimtaritë minerare dhe ndërtimin e punimeve nëntokësore të veprave energjitike për verifikimin e zbatimit të kërkesave ligjore për sigurinë në punë e mbrojtjen e shëndetit të punonjësve gjatë veprimtarisë së tyre në:

* Minierat nëntokësore me regjim gazi, të cilat inspektohen jo më pak se 3 (tre) herë në vit.
* Minierat nëntokësore pa regjim gazi dhe punimet nëntokësore të veprave hidroenergjitike, të cilat inspektohen, jo më pak se dy herë në vit.
* Minierat sipërfaqësore, fabrikat e pasurimit dhe impiantet e përpunimit të mineraleve, të cilat inspektohen, jo më pa se një herë në vit.

1. Monitoron e mbikqyr galeritë e minierave të mbyllyra dhe jashtë përdorimit.
2. Siguron gatishmërinë e plotë të personelit, pajisjeve dhe mjeteve për të ndërhyrëe përballuar situatën për shpëtimin e njerëzve për çdo situatë emergjente në veprimtaritë minerare dhe punimet nëntokësore të veprave energjitike.
3. Vlerëson, mbyll dhe monitoron grykat e punimeve minerare në minierat e braktisura.
4. Regjistron çdo subjekt që kryen veprimtari minerare dhe në punimet nëntokësore në veprat hidroenergjitike.
5. Vlerëson aftësitë teknike dhe profesionale të çdo personi fizik që kërkon të përdorë e të kryejë punë me lëndë plasëse në subjekte apo të punoj si specialist për emergjenca dhe shpëtim.
6. Analizon dhe regjistron rastet e emergjencave dhe të aksidenteve të rënda me rrezik apo humbje jete.
7. Kryen analizat dhe verifikon rezistencën e litarëve të çelikut, që përdoren në impiantet ngritëse vertikale e të pjerrëta të transportit në subjekte.
8. Verifikon dhe vlerëson territorin e vendndërtimit të depove për magazinimin e lëndëve plasëse të subjekteve dhe miraton projektin e ndërtimit të këtyre depove.
9. Kryen vlerësimin e projekteve teknike, me qëllim pajisjen e subjekteve me autorizimin e përdorimit civil të lëndëve plasëse.
10. Kryen çdo detyrë tjetër të përcaktuar nga legjislacioni në fuqi.
11. **STRUKTURA PËRBËRËSE**

Struktura përbërëse e Autoritetit Kombëtar për Sigurinë dhe Emergjencat në Miniera është miratuar me Urdhër të Kryeministrit Nr. 103, datë 18.07.2018 “Për miratimin e strukturës dhe të organikës së Autoritetit Kombëtar për Sigurinë dhe Emergjencat në Miniera” dhe përbëhet nga:

1. Titullar i Institucionit
2. Drejtoria e Inspektimit
3. Drejtoria e Emergjencave dhe Shpëtimit në Miniera
4. Drejtoria Ekonomike, Shërbimeve të Brendshme dhe Informacionit
5. **DREJTORIA E INSPEKTIMIT**

Në programin vjetor të vitit 2022, të hartuar nga Drejtoria e Inspektimit, në fund të vitit 2021 dhe të miratuar nga Ministria dhe Inspektorati Qëndror, ishin planifikuar për t’u kryer:

* Inspektime gjithsej = **619**;
* Llogaritja e inspektimeve sipas kategorive të subjekteve duke marrë parasysh dhe ndërprerjet e përkohshme të aktivitetit ishte:
* Subjekte nëntokësore me rregjim gazi = 3; Vlerësohen subjekte me **nivel risku të lartë**. Sipas V.K.M nr. 214, dt.20.04.2018 këto subjekte duhen të kontrollohen të paktën 3 herë në vit. Duke patur parasysh riskun e lartë, të punës në subjeket nëntokësore me rregjim gazi, janë planifikuar të inspektohen të paktën 3 here ne vit.

3 x 3 here/vit = **9 inspektime ne subjektet me rregjim gazi**

* Subjekte nëntokësore pa rregjim gazi **= 212.** Vlerësohen subjekte me **nivel risku të mesëm.**  Sipas VKM nr. 214 dt.20.04.2018 këto subjekte duhen të kontrollohen të paktën 2 herë në vit. Po të marrim parasysh se rreth 20% e këtyre subjekteve nuk ushtrojnë aktivitet, ngelen për t’u inspektuar:

170 subj. x 2 herë/vit = **340 inspektime në subjekte nëntokësore pa rregjim gazi.**

* Subjekte siperfaqësore **= 415**. Vlerësohen subjekte me **nivel risku të ulët.**  Sipas VKM nr. 214 dt.20.04.2018 këto subjekte duhen të kontrollohen të paktën 1 herë në vit. Po të marrim parasysh se rreth 35% e këtyre subjekteve nuk ushtrojnë aktivitet, ngelen për t’u inspektuar:

270 subj. x 1 herë/vit = **270 inspektime në subjekte sipërfaqësore.**

**Numri total i inspektimeve: 9 + 340 + 270 = 619 inspektime**

Në vitin 2022 janë kryer inspektime (të planifikuara) me një numër më të vogël se sa planifikimi vjetor. Gjithsej janë kryer **518** inspektime të planifikuara.

Mos kryerja e inspektimeve sipas parashikimit (në numër) ka ardhur si rezultat i pezullimeve të përkohshme të aktivitetit minerar në shumë subjekte minerare për mungesë të fuqisë punëtore apo të çmimit të ulët në tregun e mineraleve. Gjatë vitit 2022 kemi patur dhe 21 inspektime jashtë programit (të pa planifikuara) nga të cilat:

19 inspektime të posaçme janë realizuar si inspektime për rastet e aksidenteve të ndodhura në miniera, ndërsa 2 janë inspektime verifikuese për rrethana të veçanta në minierën e kromit Bulqizë, “Albchrome” sh.p.k.

Më poshtë paraqesim punën e bërë nga AKSEM-i për rrethe të veçanta si dhe në përgjithësi.

Inspektimet e kryera në vitin 2022 janë pasqyruar, si më poshtë:

1. Inspektime të programuara kanë qenë: **619**
2. Inspektime të realizuara janë: **518**
3. Inspektime të realizuara jashtë programit janë: **21**
4. Inspektime të autorizuar në total janë: **518**

Tabela përmbledhëse e inspektimeve të kryera gjatë vitit 2022:

|  |  |  |  |  |  |
| --- | --- | --- | --- | --- | --- |
| Nr. | MUAJI | Inspektime të kryera brënda programit | Inspektime të kryera jashtë programit | Çështje të hapura si jashtë progr. por kanë qenë të planifikuara | Çështje të mbyllura jashtë sistemit (me dorë) |
| 1 | Janar | 14 | 1 |  |  |
| 2 | Shkurt | 26 | 0 |  |  |
| 3 | Mars | 76 | 1 |  |  |
| 4 | Prill | 54 | 2 |  |  |
| 5 | Maj | 35 | 1 |  |  |
| 6 | Qershor | 56 | 5 |  |  |
| 7 | Korrik | 29 | 1 |  | 18 |
| 8 | Gusht | 0 | 0 |  | 44 |
| 9 | Shtator | 0 | 1 | 62 |  |
| 10 | Tetor | 40 | 6 |  |  |
| 11 | Nëntor | 21 | 2 |  |  |
| 12 | Dhjetor | 22 | 1 |  |  |
|  | **518** | **373** | **21** | **62** | **62** |

1. Inspektime të planifikuara me çështje brenda programit ………………... 373 inspektime
2. Inspektime të planifikuara të hapura si çështje jashtë programit …………...62 inspektime
3. Inspektime të planifikuara dhe të zhvilluara jashtë sistemit e-inspektimi … 62 inspektime
4. Inspektime jasht programit…………………………………………………21 inspektime

Shuma e inspektimeve peër vitin 2022 ……………………………………… ..518 inspektime

|  |  |  |
| --- | --- | --- |
| **Totali i inspektimeve për vitin 2022** | | |
|  |  |  |
| **Nr.** | **Inspektimet** | **Inspektimeve të realizuara** |
| **1** | **Inspektimet e realizuara sipas programit mujor** | **373** |
| **Inspektime të realizuara jashtë sistemit e-inspektimi (me blloqe)** | **62** |
| **Inspektime të realizuara në sistemit e-inspektimi, por çështjet janë hapur “jashtë programit”** | **62** |
| **2** | **Inspektime jashtë planifikimit (aksidente, verifikime)** | **21** |
|  | **TOTALI** | **518** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **INSPEKTIMET PËR VITIN 2022 të planifikuara sipas muajve** | | | | | | | | |
|  | |  | | |  | | | |
| **Nr.** | | **Muaji** | | | **Inspektime të planifikuara** | | | |
| **1** | | **Janar** | | | 14 | | | |
| **2** | | **Shkurt** | | | 26 | | | |
| **3** | | **Mars** | | | 76 | | | |
| **4** | | **Prill** | | | 54 | | | |
| **5** | | **Maj** | | | 35 | | | |
| **6** | | **Qershor** | | | 56 | | | |
| **7** | | **Korrik** | | | 47 | | | |
| **8** | | **Gusht** | | | 44 | | | |
| **9** | | **Shtator** | | | 62 | | | |
| **10** | | **Tetor** | | | 40 | | | |
| **11** | | **Nentor** | | | 21 | | | |
| **12** | | **Dhjetor** | | | 22 | | | |
| **Shuma e inspektimeve te planifikuar** | | | | | **497** | | | |
|  | | **TABELA E INSPEKTIMEVE TË PROGRAMUARA SIPAS ZONAVE DHE MUAJVE PËR VITIN 2022** | | | | | | |  | |
|  | |  | |  |  | |  |  |  | |
| **Nr.** | | **ZONA** | | **MUAJI** | **Subjekte të inspektuar** | | **Sipërfaqe** | **Nëntoke** | **Nëntoke me regjim gazi** | |
|  | | Zona e Tiranë | | Janar | **9** | | **9** |  |  | |
|  | | Zona Kavajë | | **5** | | **5** |  |  | |
|  | | Zona Durrës | | Shkurt | **4** | | **4** |  |  | |
|  | | Zona Krujë | | **16** | | **16** |  |  | |
|  | | Zona Mat | | **3** | | **1** | **2** |  | |
|  | | Zona Vlorë | | **2** | |  | **2** | **1** | |
|  | | Zona Mirditë | | **1** | |  | **1** |  | |
|  | | Zona Lezhë | | **1** | |  | **1** |  | |
|  | | Zona Bulqizë | | Mars | **39** | |  | **39** | **1** | |
|  | | Zona Librazhd | | **8** | |  | **8** | **1** | |
|  | | Zona Pogradec | | **16** | | **13** | **3** |  | |
|  | | Zona Korçë | | **13** | | **13** |  |  | |
|  | | Zona Devoll | | **3** | | **3** |  |  | |
|  | | Zona Kolonjë | | **1** | | **1** |  |  | |
|  | | Zona Thekën | | Prill | **28** | | **2** | **26** |  | |
|  | | Zona Mat | | **11** | | **4** | **7** |  | |
|  | | Zona Lezhë | | **4** | | **4** |  |  | |
|  | | Zona Mirditë | | **5** | | **2** | **3** |  | |
|  | | Zona Kurbin | | **6** | | **6** |  |  | |
|  | | Zona Batër | | Maj | **22** | |  | **22** |  | |
|  | | Zona Shkodër | | **5** | | **5** |  |  | |
|  | | Zona Malësi e Madhe | | **3** | | **3** |  |  | |
|  | | Zona Pukë | | **5** | | **3** | **2** |  | |
|  | | Zona Kukës | | Qershor | **10** | | **5** | **5** |  | |
|  | | Zona Has | | **9** | | **2** | **7** |  | |
|  | | Zona Tropojë | | **13** | | **1** | **12** |  | |
|  | | Zona Vlorë | | **16** | | **15** | **1** | **1** | |
|  | | Zona Sarandë | | **4** | | **4** |  |  | |
|  | | Zona Himarë | | **4** | | **4** |  |  | |
|  | | Zona Tërrnovë | | Korrik | **10** | |  | **10** |  | |
|  | | Zona Dibër | | **7** | | **2** | **5** |  | |
|  | | Zona Berat | | **17** | | **17** |  |  | |
|  | | Zona Skrapar | | **12** | | **12** |  |  | |
|  | | Zona Bulqizë | | Gusht | **36** | |  | **36** | **1** | |
|  | | Zona Pogradec | | **2** | |  | **2** |  | |
|  | | Zona Prrenjas | | **1** | |  | **1** | **1** | |
|  | | Zona Fier | | **3** | | **3** |  |  | |
|  | | Zona Mallakastër | | **2** | | **2** |  |  | |
|  | | Zona Mirditë | | Shtator | **4** | | **1** | **3** |  | |
|  | | Zona Mat | | **11** | | **3** | **8** |  | |
|  | | Zona Thekën | | **31** | |  | **31** |  | |
|  | | Zona Gjirokastër | | **6** | | **6** |  |  | |
|  | | Zona Përmet | | **6** | | **6** |  |  | |
|  | | Zona Tepelenë | | **2** | | **2** |  |  | |
|  | | Zona Pukë | | Tetor | **4** | | **1** | **3** |  | |
|  | | Zona Batër | | **23** | | **1** | **22** |  | |
|  | | Zona Dibër | | **3** | |  | **3** |  | |
|  | | Zona Tërnove | | **7** | | **1** | **6** |  | |
|  | | Zona Vlorë | | **1** | |  | **1** |  | |
|  | | Zona Lezhë | | **1** | |  | **1** |  | |
|  | | Zona Elbasan | | **1** | |  | **1** |  | |
|  | | Zona Kukës | | Nëntor | **6** | | **4** | **2** |  | |
|  | | Zona Has | | **8** | | **1** | **7** |  | |
|  | | Zona Tropojë | | **6** | |  | **6** |  | |
|  | | Zona Vlorë | | **1** | |  | **1** | **1** | |
|  | | Zona Elbasan | | Dhjetor | **9** | | **9** |  |  | |
|  | | Zona Librazhd | | **11** | | **5** | **6** | **1** | |
|  | | Zona Bulqizë | | **1** | |  | **1** | **1** | |
|  | | Shumat | |  | **497** | | **201** | **296** | **9** | |
|  | |  | |  |  | |  |  |  | |
|  | |  | |  | **Shuma e Inspektimeve te subjekteve minerare** | | **Shuma e Inspektimeve te subjekteve minerare nentokesore** | **Shuma e Inspektimeve te subjekteve minerare siperfaqesore** | **Shuma e Inspektimeve te subjekteve minerare nentokesore me regjim gazi** | |
|  | |  | |  | **497** | | **296** | **201** | **9** | |

Inspektimet jashtë programit sipas muajve:

|  |  |  |
| --- | --- | --- |
| **Nr.** | **MUAJI** | **Jashtë Programit sipas muajit** |
| **1** | Janar | 1 |
| **2** | Shkurt | 0 |
| **3** | Mars | 1 |
| **4** | Prill | 2 |
| **5** | Maj | 1 |
| **6** | Qershor | 5 |
| **7** | Korrik | 1 |
| **8** | Gusht | 0 |
| **9** | Shtator | 1 |
| **10** | Teror | 6 |
| **11** | Nentor | 2 |
| **12** | Dhjetor | 1 |
|  | **TOTALI** | 21 |

Gjatë inspektimeve të kryera në vitin 2022, janë marrë masa administrative sipas shkeljeve ligjore të konstatuara, konkretisht:

* 16 paralajmerime;
* 9 ndërprerje punë të përkohshme me vendime të ndërmjetme;
* 11 gjoba.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | **Masat administrative me gjobë për vitin 2022** | | | |  | | | | |
|  |  |  | | | | |  |  | |  | |
| **Nr.** | **Data e procesverbalit** | | **Leja** | **Data** | **Vlera** | | | |
| **1** | 01.03.2022 | | 677 | 16.09.2002 | 200,000 | | | |
| **2** | 01.03.2022 | | 677 | 16.09.2002 | 200,000 | | | |
| **3** | 10.03.2022 | | 1419 | 09.11.2009 | 100,000 | | | |
| **4** | 21.03.2022 | | 1410 | 01.09.2009 | 100,000 | | | |
| **5** | 21.03.2022 | | 1410 | 01.09.2009 | 150,000 | | | |
| **6** | 21.03.2022 | | 1410 | 01.09.2009 | 300,000 | | | |
| **7** | 21.03.2022 | | 1410 | 01.09.2009 | 300,000 | | | |
| **8** | 27/05/2022 | | 1790 | 22/01/2016 | 150,000 | | | |
| **9** | 23/05/2022 | | 643 | 27/09/2022 | 200,000 | | | |
| **10** | 23/05/2022 | | 643 | 27/08/2001 | 200,000 | | | |
| **11** | 11/11/2022 | | 1822 | 27.10.2016 | 300,000 | | | |

Gjatë vitit 2022, janë kryer dhe proçedura që janë funksion i veprimtarisë së AKSEM-it, si më poshtë:

1. Janë shqyrtuar dhe vlerësuar 38 projekte teknike për autorizim të përdorimit të Lëndëve Plasëse.
2. Janë kryer 14 inspektime verifikuese për ndërtimin e depove të ruajtes së Lëndës Plasëse.
3. Janë miratuar 14 projekte teknike për ndërtimin e depove të Lëndës Plasëse.
4. Janë kryer 19 ekspertiza aksidentesh.
5. Janë testuar dhe pajisur me dëshmi zjarrmëtari 152 zjarrmëtarë.
6. Janë regjistruar në AKSEM 48 subjekte.

Gjatë vitit 2022, ka patur **3 raste aksidentesh fatale,** ku janë regjistruar 4 viktima, si dhe 20 raste aksidentesh me plagosje.

Aksidentet fatale kane ndodhur ne subjektet minerare "Editi-A"sh.p.k me dy viktima, “Aris Nivelet” sh.p.k dhe “Zasha” sh.p.k. Për të gjitha rastet e aksidenteve janë shqyrtuar dhe analizuar nga Institucioni, ku janë marrë edhe masat përkatëse për secilin rast me gjoba, procedime penale për personat përgjegjës, si dhe revokim të lejes minerare.

Nisur nga detyrimi ligjor Vendimi Këshillit të Ministrave nr. 214, datë 20.04.2018 "Për organizimin dhe funksionimin e Autoritetit Kombëtar për Sigurinë dhe Emergjencat në Miniera" , pika 5, gërma a) i;ii;ii; si dhe numrit dhe kategoritë e subjekteve, do të kemi të programuara për t’u kryer gjatë vitit 2023 rreth **646** **inspektime**.

|  |  |  |
| --- | --- | --- |
| **Nr.** | **MUAJI** | **SUBJEKTET QË DO TË KONTROLLOHEN** |
|  | Janar 2023 | Inspektim periodik në subjektet sipërfaqësore të rrethit Tiranë |
| Inspektim periodik në subjektet sipërfaqësore të rrethit Kavajë |
| Inspektim periodik në subjektet sipërfaqësore të rrethit Durrës |
| Inspektim periodik në subjektin nëntokësor me regjim gazi "Selenica Bitum” sh.a |
|  | Shkurt 2023 | Inspektim periodik në subjektet nëntokësore, sipërfaqësore, fabrika pasurimi dhe Hec të rrethit Pukë |
| Inspektim periodik në subjektet nëntokësore, sipërfaqësore, fabrika pasurimi dhe Hec të rrethit Mirditë |
| Inspektim periodik në subjektet sipërfaqësore të zonës Krujë |
| Inspektim periodik në subjektet të infrastrukturës hidroenergjitike Elbasan |
|  | Mars 2023 | Inspektim periodik në subjektet nëntokësore, sipërfaqësore të rrethit Pogradec |
| Inspektim periodik në subjektet nëntokësore, siperfaqësore, fabrika pasurimi të rrethit Librazhd |
| Inspektim periodik në subjektin neëntokësor me regjim gazi "Miniera e kromit Katjel" sh.p.k. |
| Inspektim periodik në subjektet nëntokësore, sipërfaqësore, fabrika pasurimi të qytetit Bulqizë |
| Inspektim periodik në subjektet të infrastrukturës rrugore Vlorë |
| 4. | Prill 2023 | Inspektim periodik në subjektet nëntokësore, sipërfaqësore, fabrika pasurimi dhe Hec të rrethit Mat |
| Inspektim periodik në subjektet nëntokësore, sipërfaqësore, fabrika pasurimi të rretheve Kukës dhe Has |
| 5. | Maj 2023 | Inspektim periodik në subjektet nëntokësore, sipërfaqësore, fabrika pasurimi të zonës Batër, rrethi Bulqizë |
| Inspektim periodik në subjektet nëntokësore, sipërfaqësore, fabrika pasurimi të zonës Krastë, Thekën, rrethi Bulqizë |
| 6. | Qershor 2023 | Inspektim periodik në subjektet nëntokësore, sipërfaqësore të rrethit Tropojë |
| Inspektim periodik në subjektet nëntokësore, sipërfaqësore, fabrika pasurimi të zonës Tërnove, rrethi Bulqizë dhe Peshkopi |
| Inspektim periodik në subjektet sipërfaqësore të rretheve Korçë, Devoll, Ersekë. |
| Inspektim periodik në subjektin nëntokësor me rregjim gazi "Selenica Bitum” sh.a |
| 7. | Korrik 2023 | Inspektim periodik në subjektet sipërfaqësore të qarkut Berat (të ndara në rrethet Berat dhe Skrapar) |
| Inspektim periodik në subjektet nëntokësore të rrethit Pogradec |
| Inspektim periodik në subjektet nëntokësore të rrethit Librazhd |
| Inspektim periodik në subjektet nëntokësore të qytetit Bulqizë |
| 8. | Gusht 2023 | Inspektim periodik në subjektet nëntokësore dhe Hec të rrethit Pukë |
| Inspektim periodik në subjektet nëntokësore dhe Hec të rrethit Mirditë |
| Inspektim periodik në subjektet sipërfaqësore dhe Hec të rrethit Lezhë |
| Inspektim periodik në subjektet sipërfaqësore dhe Hec të rrethit Elbasan |
| Verifikim detyrash te lena |
| 9. | Shtator 2023 | Inspektim periodik në subjektet sipërfaqësore dhe tuneli Llogara të rrethit Vlorë |
| Inspektim periodik në subjektet sipërfaqësore të rretheve Sarandë, Delvinë |
| Inspektim periodik në subjektet nëntokësore të zonës Thekën, rrethit Bulqizë |
| Inspektim periodik në subjektet nëntokësore të rretheve Kukës dhe Has |
| 10. | Tetor 2023 | Inspektim periodik në subjektet sipërfaqësore të rretheve Gjirokastër, Përmet dhe Tepelenë |
| Inspektim periodik në subjektet nëntokësore të zonës Batër, rrethi Bulqizë |
| Inspektim periodik në subjektet nëntokësore të zonës Thekën, rrethi Bulqizë |
| 11. | Nentor 2023 | Inspektim periodik në subjektet sipërfaqësore të rretheve Fier dhe Mallakastër |
| Inspektim periodik në subjektet nëntokësore të zonës Tërnovë dhe Peshkopi |
| Inspektim periodik në subjektet nëntokësore të rrethit Tropojë |
| 12. | Dhjetor 2023 | Verifikim detyrash të lëna |
| Inspektim periodik në subjektet nëntokësore të rrethit Mat |
| Inspektim periodik në subjektin nëntokësor me regjim gazi "Selenica Bitum” sh.a |
| Inspektim periodik në subjektin nëntokësor me regjim gazi "Albchrome"sh.p.k |
| Inspektim periodik në subjektin nëntokësor me regjim gazi "Miniera e kromit Katjel"sh.p.k |
|  | Inspektime të pa planifikuara në subjektet në të cilat do të paraqiten rrethana të veçanta | Gjatë gjithë vitit |

Për vitin në vazhdim 2023, nisur nga vështirësitë e hasura gjatë vitit 2022 dhe për të parandaluar e minimizuar rreziqet në veprimtarinë tonë inspektuese, do të marrë një vleresim më të mirë analizimi i inspektimeve verifikuese për detyrat e lëna të karakterit këshillues, urdhërues apo masave urgjente.

Problematika:

1. Mungesa e fuqisë punëtore, një problem që konstatohet pothuajse në të gjitha subjektet minerare dhe sa vjen e po bëhet akoma më i mprehtë. Kjo ka sjelle mbylljen e disa subjekteve dhe reduktim të aktivitetit tek pjesa tjetër. Punëmarrësit janë të detyruar të punësojnë punonjës me moshë të madhe dhe pa eksperiencë pune në miniera, gjë që rrit riskun në punë.
2. Mungesa e Drejtuesve Teknik është përsëri një problem që po bëhet akoma më shumë i ndjeshëm. Mungesa e daljes së specialistëve të rinj nga Universiteti Politeknik I Tiranës, po sjell një prespektivë të zymtë për industrinë minerare në vendin tonë.

Gjate vitit në vazhdim prioritet i punës tonë inspektuese do të jenë kontrollet e vazhdueshme në subjektet me regjim gazi sidomos subjekti “Albchrome”sh.p.k, i cili aktualisht ndodhet në një situatë delikate që kërkon monitorim të rreptë të gjëndjes së atmosferës minerare për shmangien e ngjarjeve të rënda. Gjithashtu, nuk do të lihen pas dore edhe subjektet e tjera nëntokësore duke ushtruar kontrollet e planifikuara në mënyrë rigoroze sipas programit të miratuar.

1. **DREJTORIA E EMERGJENCAVE DHE SHPËTIMIT NË MINIERA**

Gjatë vitit 2022, Drejtoria e Emergjencës dhe Shpëtimit në Miniera në funksion të Institucionit (Autoriteti Kombëtar për Sigurinë dhe Emergjencat në Miniera) ka punuar për përgatitjen teorike, praktike, fizike e mbajtjen në gatishmëri të teknikëve për emergjencën dhe shpëtimin në miniera, për të siguruar kryerjen e detyrës funksionale që është ndërhyrja në kohë për kryerjen e operacioneve të shpëtimit dhe likujdimin e avarive të ndryshme në veprimtaritë minerare dhe në punimet nëntokësore në veprat hidroenergjitike, si dhe emergjencat civile.

Në zbatim të Ligjit nr. 135/2016 “Për sigurinë dhe shëndetin në punë, emergjencat dhe shpëtimin në veprimtarinë minerare dhe në punimet nëntokësore në veprat hidroenergjitike”, si dhe rregullores për organizimin dhe funksionimin e emergjencave dhe shpëtimin dhe proçedurat të hartimit, përmbajtjes e miratimit të PESH, miratuar me Vendimin e Këshillit të Ministrave nr. 341, datë 22.05.2019; Drejtoria e Emergjencave dhe Shpëtimit në Miniera punën e saj e ka përqëndruar në këto drejtime kryesore që janë teori; praktikë; stërvitje praktik e fizike për përgatitjen e teknikeve për emergjencën dhe shpëtimin në miniera të drejtorisë së emergjencës dhe shpëtimit në miniera; në kontrollin e skuadrave të shpëtimit të ngritura pranë subjekteve minerare, testimin e shpëtuesve si dhe miratimin e njohjen në terren të Planit të Emergjencave dhe Shpëtimit në miniera (në vijim PESH) të subjekteve minerare.

Gjatë këtij viti janë zhvilluar me grupet e shpëtimit, gjithsejt 35 tema, nga të cilat 15 janë tema teorike dhe 20 tema praktike duke u përqëndruar kryesish në avaritë në miniera; aparaturat dhe paisjet e shpëtimit; njohjen dhe matjen e gazeve në miniere, dhënien e ndihmës së shpejtë, masat për vetëshpëtim, proçeset e punës që kryhen në miniera; pajisjet dhe makineritë që përdoren në miniera; parashikimi i avarive të mundshme sipas subjekteve minerare nëntokësore dhe mënyrat e eleminimit të tyre; njohjen e planeve të emergjencave të subjekteve minerare. Jane bërë ekzaminimet mjekësore për vitin 2022.

***Përgatitja fizike***

Përgatitja fizike, e cila është pjesë e programit mujor të punës për Drejtorinë e Emergjencës dhe Shpëtimit në Miniera është realizuar me program të veçantë në stërvitje ditore që mbulojnë një kohë prej tre orësh në ditë. Ajo është realizuar në ambientet e Institucionit (palestra) duke shfrytëzuar dhe përdorur të gjitha mundësitë dhe pajisjet që janë në dispozicion.

***Praktika mësimore dhe stërvitjet praktike me Aparaturat dhe Pajisjet e Shpëtimit***

Në programin e punës së Drejtorisë së Emergjencës dhe Shpëtimit në Miniera një vend të rëndësishëm zënë dhe praktikat mësimore e stervitjet praktike me aparaturat dhe pajisjet e shpëtimit. Kështu, për vitin 2022, Drejtoria e Emergjencës dhe Shpëtimit në Miniera sipas programit të punës ka realizuar 7 praktika mësimore dhe 11 stërvitje praktike me aparaturat dhe pajisjet e shpëtimit, nga të cilat 6 stërvitje në subjektet minerare dhe 5 stërvitje në poligonin e stërvitjes të Institucionit.

Praktikat mësimore janë zhvilluar në ambientet e AKSEM-it. Stërvitjet praktike me aparaturat dhe pajisjet e shpëtimit, ku shpëtuesi ka vepruar dhe punuar në kushtet frymëmarrjes respiratore janë zhvilluar në Poligonin e Institucionit duke krijuar ambjent me gaz (dhomë tymi), si dhe në subjektet minerare, të cilat kanë krijuar dhe funksionojnë skuadra shpëtimi.

Përsa i përket stërvitjeve praktike me aparaturat dhe pajisjet e shpëtimit, në subjektet minerare ato janë zhvilluar, si më poshtë:

1. Subjektin minerar “Miniera e kromit Katjel“ sh.p.k. Prrenjas
2. Subjektin minerar “Tete Albania Tunel & Mining“ sh.a. Spaç, Mirdite
3. Subjektin minerar “AlbChrome“ sh.p.k. Bulqize
4. Subjektin minerar “Koka“ sh.p.k. Kraste
5. Subjektin minerar “Jaho Mat “ sh.p.k, Ceruje, Klos
6. Subjektin minerar “Shkalla“ Klos

Stërvitjet praktike në subjektet minerare shërbejnë dhe luajnë një rol të rëndësishëm në njohjen e punimeve minerare nga skuadrat e shpëtimit, si dhe:

* Rrisin bashkëpunimin dhe bashkëveprimin e skuadrave në raste emergjente.
* Njohjen e rrugëve të kalimit në raste avarish
* Njohjen skemes së ajrimit të punimeve
* Njohja nga afër e planit të emergjencave dhe shpëtimit në miniera (PESH), të subjektit minerar

Të gjitha këto njohuri ndihmojnë dhe e bëjnë më të lehtë përballimin e një emergjence apo likujdimin e një avarie nga skuadrat tona të emergjencës. Stërvitjet praktike me aparaturat dhe pajisjet e shpëtimit në poligonin e stërvitjes në Institucion, janë zhvilluar duke imituar kushte të përafërta avarie (nëpërmjet krijimit të ambientit të gazuar me gaze helmues, siç është CO) duke krijuar mundësinë për të parë dhe vlerësuar parametrat fizik dhe profesional të çdo shpëtuesi.

Në këto stërvitje janë demostruar tema nga më të ndryshmet, si:

* Dhënia e ndihmës së parë të një asfiksuari
* Shuarja e një zjarri të rëne në një punim minerar
* Një përmbytje të stacionit të pompave
* Nxjerrjen e njerëzve të bllokuar etj.

***Baza materiale***

Drejtoria e Emergjencës dhe Shpëtimit disponon një bazë materiale (aparatura dhe paisje) të mjaftueshme për t’u përgjigjur një emergjence apo për të eleminuar çdo avari të mundshme në punimet minerare. Për vitin 2022, Drejtoria e Emergjencave dhe Shpëtimit në Miniera ka siguruar rezervat e nevojshme të bazës materiale teknike, duke e pasuruar më tej si aparatura dhe pjesë këmbimi nëpërmjet proçesit të tenderimit.

***Kontrolli i grupeve të shpëtimit dhe Planeve të Emergjencës dhe Shpëtimit në miniera (PESH) në subjektet minerare***

Në zbatim të Ligjit nr. 135/2016, datë 22 /12 / 2016, Rregullores së miratuar me Vendim të Këshillit të Ministrave nr. 341, datë 22.05.2019 “Për miratimin e rregullores, për organizimin dhe funksionimin e emergjencave dhe shpëtimit, si dhe proçedurave të hartimit, përmbajtjes e miratimit të planit të emergjencës, të detyrueshme për subjektet që kryejnë punime në nëntokë, në miniera apo punimet nëntokësore të veprave hidroenergjitike”; Drejtoria e Emergjencës dhe Shpëtimit në Miniera, ka kryer kontrolle dhe mbajtur kontakte me drejtuesit e subjekteve minerare, veçanërisht ato që kanë krijuar (organizuar) skuadra shpëtimi për njohjen e gjëndjes së organizimit, gatishmërisë, trajnimit, testimit dhe funksionimit të skuadrave të shpëtimit.

Janë kontrolluar skuadrat e shpëtimit të subjekteve minerare, si më poshtë:

1. Subjekti minerar “Miniera e kromit Katjel “ sh.p.k. Prrenjas
2. Subjekti minerar “Tete Albania Tunel & Mining “ sh.a. Spac, Mirdite
3. Subjekti minerar “AlbChrome ” sh.p.k. Bulqize
4. Subjekti minerar “Aris Albania’sh.p.k. Bulqize
5. Subjekti minerar “Koka” sh.p.k. Kraste
6. Subjekti minerar “ Alb-Canaj” sh.p.k. Bater
7. Subjekti minerar “Jaho Mat“ sh.p.k. Klos
8. Subjekti minerar “Ceruja” sh.p.k. Klos
9. Subjekti minerar “Shkalla“ sh.p.k. Klos, Mat

Me shpëtusit e këtyre skuadrave të subjekteve minerare të përmendura më sipër, janë zhvilluar tema trajnimi si në drejtim të aparaturës dhe paisjeve që kanë në përdorim; njohjes së gazeve dhe matja e tyre; dhënies së ndihmës së parë; përdorimi i maskave vetëshpëtuese; mënyrat dhe koordinimi i veprimeve gjatë një rasti emergjent etj.

Edhe gjatë vitit 2022, në zbatim të rregullores për organizimin dhe funksionimin e emergjencave dhe shpëtimit, si dhe proçedurave të hartimit, përmbajtjes e miratimit të planit të emergjencës, të detyrueshme për subjektet që kryejnë punime në nëntokë, në miniera apo punimet nëntokësore të veprave hidroenergjitike, Drejtoria e Emergjencës dhe Shpëtimit në Miniera ka njohur në terren Planin e Emergjencave dhe Shpëtimit (PESH), të disa subjekteve minerare, si dhe ka miratuar PESH-in, e subjekteve minerare të paraqitura pranë Institucionit. Për vitin 2022, janë miratuar 89 (tetëdhjetë e nëntë) plane emergjence (PESH) të subjekteve minerare.

***Ndërhyrjet në raste emergjence apo avarie***

Përsa i përket ndërhyrjeve në raste emergjence në miniera apo në emergjencat civile, Drejtoria e Emergjencës dhe Shpëtimit në Miniera, për vitin 2022, ka patur vetëm 2 raste për ndërhyrje. Këto raste kanë ndodhur pranë subjektit minerar “Editi – A“ sh.p.k, në Lajthizë, të Tropojës dhe një në një fshat të Mallakastrës, i quajtur Lefkend (në një pus uji fshati ku kanë mbetur të asfiksuar nga CO dy veta)

***Trainimi dhe testimi i shpëtuesave***

Në zbatim të Ligjit nr.135/2016, datë 22 /12 / 2016, Rregullores së miratuar me Vendim të Këshillit të Ministrave nr. 341, datë 22.05.2019 “Për miratimin e rregullores, për organizimin dhe funksionimin e emergjencave dhe shpëtimit, si dhe proçedurave të hartimit, përmbajtjes e miratimit të planit të emergjencës, të detyrueshme për subjektet që kryejnë punime në nëntokë, në miniera apo punimet nëntokësore të veprave hidroenergjitike”, Drejtoria e Emergjencës dhe Shpëtimit në Miniera, ka realizuar trajnimin, ritrajnim 5-vjeçar dhe testimin e rreth 19 (nëntëmbëdhjetë) shpëtuesve, që ju përkasin Institucionit dhe skuadrave të shpëtimi të subjekteve minerare, si më poshtë:

1. Autoriteti Kombetar per Sigurine dhe Emergjencen ne Miniera (AKSEM) - 5 veta
2. Subjekti minerar “AlbChrome“sh.p. k, Bulqize - 4 Shpetues
3. Subjekti minerar “Alb – Canaj“sh.p.k, Bater - 2 Shpetues
4. Subjekti minerar “Isaku“sh.p. k, Bulqize - 5 Shpetues
5. Subjekti minerar “Tete Albania Tunnel & Mining“sh.a, Spaç - 3 Shpetues

Në urdhërin Nr. 59, datë 29.06.2021, të Kryeministrit “Për ngritjen dhe funksionimin e grupit ndërinstitucional të punës për kryerjen e vlerësimit të riskut nga fatkeqësite në nivel qëndror” një përfaqësues nga Autoriteti Kombëtar për Sigurinë dhe Emergjencat në Miniera konkretisht, Drejtori i Emergjencës dhe Shpëtimit në Miniera, u angazhua në grupin e punës për kryerjen e vlerësimit të riskut teknollogjik. Raporti i vlerësimit të riskut është një dokument që është dakortësuar dhe konfirmuar zyrtarisht në aspektin teknik dhe profesional nga të gjitha ministritë e linjës dhe strukturat e tjera të grupit te punes. Në mbyllje të raportit të konsoliduar të vlerësimit të riskut janë dhënë një sërë rekomandimesh rreth zvogëlimit të riskut nga fatkeqësitë dhe hartimit të strategjive për menaxhimin e riskut nga fatkeqësitë.

1. **DREJTORIA EKONOMIKE, SHËRBIMEVE TË BRENDSHME DHE INFORMACIONIT**

***Buxheti & Financa***

Për AKSEM-in në vitin 2022 janë çelur fondet buxhetore sipas llogarive si më poshtë:

|  |  |  |  |
| --- | --- | --- | --- |
|  |  | **EMERTIMI** | **SHUMA (LEKË)** |
| **FONDET E CELURA** |  |  |  |
| 600 |  | Paga | 36.735.690 |
| 601 |  | Sigurime Shoqërore e Shëndetësore | 6.141.932 |
| 602 |  | Shpenzime korente | 14.749.431 |
| 606 |  | Transferta për Buxhetet Familjare | 1.185.000 |
| 231 |  | Investime | 8.194.200 |
| **TOTALI** |  |  | **67.006.253** |
| **FONDET E SHPENZUARA** |  |  |  |
| 600 |  | Paga | 36.735.690 |
| 601 |  | Sigurime Shoqërore e Shëndetësore | 6.141.932 |
| 602 |  | Shpenzime korente | 14.286.643 |
| 606 |  | Transferta për Buxhetet Familjare | 1.037.386 |
| 231 |  | Investime | 8.194.200 |
| **TOTALI** |  |  | **66.395.851** |

* *Nga llogaria 600* e AKSEM-it për pagat e punonjësve, është shpenzuar **36.735.690** **lekë** ose **100 %** e fondit të parashikuar për vitin 2022.
* *Nga llogaria 601* për Sigurimet Shoqërore Shëndetësore dhe Tatimet, është shpenzuar vlera **6.141.932 lekë** ose **100 %** e fondit të parashikuar për vitin 2022.

Pra, totali faktik i shpenzimeve për personelin (600+601) për vitin 2022 është në vlerën **42.877.622** l**ekë** ose **100 %**.

* *Nga llogaria 602* për mallra dhe shërbime (pagesë uji, drita, posta, kancelari, telefon, bojra për printera, materiale higjeno–sanitare, siguracion makinash, udhëtime brenda vendit, shpenzime për sigurim jete, pjesë këmbimi (goma dhe bateri), shërbim për servisin e makinave, pajisje elektrike, pajisje hidraulike, shpenzime gjyqësore, shpenzime për tatime dhe taksa të bashkisë, lubrifikant, materiale dhe pajisje laboratorike etj), është shpenzuar **14.286.643** l**ekë** ose **96.8 %** e fondit për vitin 2022.
* *Nga llogaria 606* për transferta familjare dhe individë, është shpenzuar **1.037.386** l**ekë** ose **87.5 %** e fondit për vitin 2022.

Pra, totali i shpenzimeve operative (602+606) për vitin 2022 është në vlerën **15.324.029** l**ekë** nga **15.934.431** **lekë** që ishte plani për vitin 2022, pra **96.1** %.

***Investimet***

Për vitin 2022, për Autoritetin Kombëtar për Sigurinë dhe Emergjencat në Miniera, investimet janë si më poshtë:

* **Kodi (M064069)** – “Blerje pajisje shpëtuese dhe emergjence” në vlerën **1.972.800 lekë** me Tvsh.

Statusi i projektit: Realizuar

* **Kodi (M061451)** – “Blerje pajisje zyre” në vlerën **120.000** lekë me Tvsh.

Statusi i projektit: Realizuar

* **Kodi (18BQ013)** – “Blerje pajisje kompjuterike” në vlerën **461.000 lekë** me Tvsh.

Statusi i projektit: Realizuar

* **Kodi (18BQ114)** – “Blerje Automjeti” në vlerën **5.640.000 lekë** me Tvsh.

Statusi i projektit: Realizuar

Totali për “Shpenzime për investime” (231) për vitin 2022 është në vlerën **8.194.200** **lekë** nga të cilat deri në fund të vitit 2022 janë realizuar **8.194.200** **lekë**, pra **100%**.

***Të ardhurat***

Për vitin 2022 janë arkëtuar në buxhetin e shtetit nga gjobat, shërbimet dhe Qiratë e objekteve vlera **4.874.725 lekë,** nga të cilat:

* Nga gjobat **1.300.000 lekë.**
* Nga Shërbimet **2.068.093 lekë.**
* Nga Qiratë e Objekteve **423.022 lekë**.
* Veprime Gjyqësore **1.083.610 lekë**

***Burimet njerëzore***

Autoriteti Kombëtar për Sigurinë dhe Emergjencat në Miniera funksionon në zbatim të Vendimit nr. 214, datë 20.04.2018 “Për organizimin dhe funksionimin e Autoritetit Kombëtar për Sigurinë dhe Emergjencat në Miniera” dhe Urdhër nr. 103, datë 18.07.2018 “Për miratimin e strukturës dhe të organikës së Autoritetit Kombëtar për Sigurinë dhe Emergjencat në Miniera”.

Aktualisht, në institucion ndodhen:

|  |  |
| --- | --- |
| Emërtesa | Nr. |
| Punonjës sipas strukturës | 47 |
| Punonjës sipas strukturës (fakt) | 41 |
| Nëpunës civil sipas strukturës | 25 |
| Nëpunës civil sipas strukturës (fakt) | 20 |
| Vënde vakante nëpunës civil | 5 |
| Punonjës administrative në strukturë | 22 |
| Punonjës administrative në strukturë (fakt) | 21 |
| Vënde vakante punonjës administrative | 1 |

***Vëndet Vakante***

|  |  |  |  |  |  |
| --- | --- | --- | --- | --- | --- |
| **INSTITUCIONI** | **DREJTORIA** | **SEKTORI** | **POZICIONI** | **KATEGORIA E PAGËS** | **Shënime** |
| Autoriteti Kombëtar për Sigurinë dhe Emergjencat në Miniera | Drejtoria e Inspektimit | Sektori Kontrollit të Sigurisë dhe i Mbrojtjes së Shëndetit dhe Mbikqyrjes së Minierave të Mbyllyra | Inspektor Elektrik | III - b | Vakant |
| Autoriteti Kombëtar për Sigurinë dhe Emergjencat në Miniera | Drejtoria e Inspektimit | Sektori Kontrollit Teknik ne Miniera | Inspektor | III - b | Vakant |
| Autoriteti Kombëtar për Sigurinë dhe Emergjencat në Miniera | Drejtoria e Inspektimit | Sektori Kontrollit Teknik ne Miniera | Inspektor | III - b | Vakant |
| Autoriteti Kombëtar për Sigurinë dhe Emergjencat në Miniera | Drejtoria e Inspektimit | Sektori Kontrollit Teknik ne Miniera | Inspektor | III - b | Vakant |
| Autoriteti Kombëtar për Sigurinë dhe Emergjencat në Miniera | Drejtoria Ekonomike, Shërbimeve të Brendshme dhe Informacionit | Sektori Ekonomik dhe Shërbimeve të Brendshme | Përgjegjës sektori | III-a/1 | Vakant |

**Aktualisht, pozicionet e punës të mësipërm mbetet vakant, në plan për t’u realizuar me proçedurat e rekrutimit për vitin 2023.**

***Vlerësimi i rezultateve në punë***

Autoriteti Kombëtar për Sigurinë dhe Emergjencat në Miniera, ka zbatuar në mënyrë të rregullt dhe të vazhdueshme Vendimin Nr. 109, datë 26/02/2014 “Për vlerësimin e rezultateve në punë”, e cila përcakton proçedurën e vlerësimit të rezultateve në punë të nënpunësve civilë në institucionet e administratës shtetërore, institucionet e pavarura e njësitë e qeverisjes vendore dhe kompetencat për vlerësimin. Vlerësimi i rezultateve në punë për nënpunësin civil të kategorisë ekzekutive, të ulët dhe të mesme drejtuese është kryer bashkërisht nga zyrtari raportues, zyrtari kundërfirmues dhe zyrtari autorizues.

Proçesi i vlerësimit të rezultateve në punë, është zhvilluar për 6 mujorin e parë të vitit 2022 (janar – qershor 2022) dhe 6 mujorin e dytë të vitit 2022 (korrik – dhjetor 2022) dhe janë realizuar të tre fazat përkatëse *(faza e planifikimit, bisedimet e ndërmjetme, vlerësimi përfundimtar i rezultateve në punë)*. Formularët e vlerësimeve të punës, për nënpunësi civil, janë të nënshkruara nga çdo zyrtar në mënyrë të rregullt dhe të depozituara pranë zyrës së burimeve njerëzore dhe administrohen nga kjo zyrë.

Gjithashtu, formularët e vlerësimit të punës për çdo nënpunës civil është ngarkuar në sistemin elektronik të burimeve njerëzore HRMIS – Regjistri Qëndror Elektronik i Personelit, i administruar nga Departamenti i Administratës Publike.

***Punonjës të tjerë administrative***

Punonjësit e tjerë administrativ janë punonjësit që trajtohen me dispozitat e Kodit të Punës së Republikës së Shqipërisë.

Gjatë vitit 2022, janë hartuar dhe përditësuar kontratat individuale të punës, për çdo punonjës të Autoritetit Kombëtar për Sigurinë dhe Emergjencat në Miniera, bazuar në Kodin e Punës së Republikës së Shqipërisë, të ndryshuar dhe është ndjekur rregullisht, në vazhdimësi zbatimi i kushteve të tyre. Janë administruar dhe përditësuar rregullisht dosjet e personelit të institucionit, regjistri themeltar i punonjësve, si dhe duke u kryer të gjitha proçedurat që kanë të bëjnë me emërimet e reja, ndryshimet e vëndeve të punës, pushimet nga puna.

Dosjet e personelit janë krijuar dhe administruar për çdo punonjës të personelit, të institucionit, në format të skanuar elektronik dhe janë ngarkuar në kohë reale në faqen zyrtare të Departamentit të Administratës Publike (DAP), në sistemin HRMIS – Regjistri Qendror i Personelit, kjo në zbatim të Vendimit nr. 833, datë 28.10.2020 “Për rregullat e hollësishme për përmbajtjen, proçedurën dhe administrimin e dosjeve të personelit e të regjistrit qëndror të personelit”

***Prokurimet publike***

Mbështetur në Ligjit nr. 162/2020 « Për prokurimin publik », Vendimit të Këshillit të Ministrave nr. 285, datë 19.5.2021 “Për miratimin e rregullave të prokurimit publik”, për hartimin e regjistrit të parashikimeve të prokurimeve publike, personat përgjegjës morën parasysh:

1. Nevojat e institucionit (kërkesat për punë, mallra dhe shërbime dorëzuar nga drejtoritë përkatëse)
2. Fondeve të vëna në dispozicion të Autoritetit Kombëtar për Sigurinë dhe Emergjencat në Miniera
3. Proçedurave të prokurimit të realizuara në vitet e kaluara.



***Proçedurat gjyqësore dhe përmbarimore***



***Masat administrative***

|  |  |  |  |  |  |  |  |
| --- | --- | --- | --- | --- | --- | --- | --- |
| **Muaji** | **Te dhena mbi gjoben** | | | | **Nr. Masave te Ankimuara prane Trupes Kolegjiale** | | |
| **data** | **Nr gjobash** | **vlera/leke** | **ecuria e ankimimit administrativ** | | | |
| **lënie ne fuqi** | **shfuqizuar** | **ndryshuar** | **ne proces** |
| **Janar** | 13.12.2021 | 2 | 400,000 |  |  |  |  |
| **Shkurt** |  |  |  |  |  |  |  |
| **Mars** | 01.03.2022 | 2 | 400,000 | Lënie në fuqi |  |  |  |
| 10.03.2022 | 1 | 100,000 |  |  |  |  |
| 21.03.2022 | 4 | 850,000 |  |  |  |  |  |  |
| **Prill** |  |  |  |  |  |  |  |
| **Maj** | 27.05.2022 | 1 | 150,000 |  |  |  |  |
| **Qershor** |  |  |  |  |  |  |  |
| **Korrik** |  |  |  |  |  |  |  |
| **Gusht** |  |  |  |  |  |  |  |
| **Shtator** | 27.09.2022 | 1 | 200,000 |  |  |  |  |
| **Tetor** | 10.10.2022 | 1 | 200,000 |  |  |  |  |
| **Nëntor** | 10.11.2022 | 1 | 300,000 |  |  |  |  |
| **Dhjetor** |  | | | | | | | | | |  |  |  |  |  |  |  |  |  |  |  |  |  |